અલબત્ત, માતાપિતા પાસેથી બાળકોને અલગ કરવાની યોજનાના ટ્રમ્પ સામે વ્યાપક જાહેર પ્રત્યાઘાતોને પગલે આ યોજના પાછી ખેંચી લેવાઈ હતી. પરંતુ, સરહદ પાર કરવાના "અપરાધ" માટે સબબ પરિવારોને હવે એક સાથે કેદ કરવામાં આવે છે. જોકે પહેલાથી જ તેમના માતાપિતાથી જુદા પાડેલા બાળકોને હજુ સુધી તેમના પરિવારો સાથે મિલાપ કરાવવા માટેના કોઈ નક્કર પગલાં લેવાઈ ન રહ્યા હોવાનું જણાય છે. ટ્રમ્પ વહીવટીતંત્રને આ બાળકોના અલગ થવાના આઘાતને કારણે જન્મતી લાંબા ગાળાની વેદના અંગે કોઈ ચિંતા જણાતી નથી. ટ્રમ્પ પોતાની તંગડી એમ માનીને ઉંચી રાખી રહ્યા છે કે ન્યાયમૂર્તિ એન્થની કેનેડીની નિવૃત્તિ બાદ, સુપ્રીમ કોર્ટે એન્ટિ-મુસ્લિમ પ્રવાસ પર પ્રતિબંધને સમર્થન આપતા હવે તે કોર્ટને વધુ જમણેરી બનાવી શકે છે અને વધુ સરમુખત્યારશાહી પગલાં લાદી શકે છે. તેમને વાજબી પ્રક્રિયા પ્રત્યે તિરસ્કાર છે. વિશ્વનાં ચોક્કસ ભાગોમાં આવેલા ઇમિગ્રન્ટ્સ વિશે તેમણે તેમના ટ્વીટ્સમાં લખ્યું છે, "જ્યારે કોઈ અહી આવે કે તરત જ આપણે કોઈ ન્યાયમૂર્તિ કે કોર્ટ કેસનું નહી વિચારતા, જ્યાંથી તેઓ જ્યાંથી આવ્યા હોય ત્યાં તેમને પાછા મોકલી દેવા જોઈએ." આવી નીતિઓ કર્મચારી વર્ગનું તેમની વંશીયતા, રાષ્ટ્રીયતા, જાતિ અને ધર્મની રેખાઓના આધારે વિભાજન કરે છે.